  Виталий Пронин Асьмелэнэз шоры учкылоно Та нуналъёсы шаерысьтымы азьмынӥсь хозяйствоосын кивалтӥсьёс Ростов-на-Дону палъёсы кошкемын. Татын усьтӥськиз гурт удыслы сӥзем 6-тӥез форум.Огкылъёс тупатон, калыклэн ужаменыз тодматскем сяна, форумын адӟыны луоз туала техникаез. «Ростсельмаш» огазеяськонэн асьме хозяйствоос ужало, отын поттэм тракторъёс-машинаос бусыосамы гурето. Гурт удысъя но сиён-юонъя министр Сергей Токарев верамъя, «Ростсельмашен» огкыл тупатыны чакламын, техниказэс асьмелы 10 процентлы дунтэмгес мед вузалозы шуыса. Гуртоос понна та бадӟым юрттэт луысал.Зэм, кыдёке учкылыса, палэнэ медаз кыле вылэм Удмуртиысь техника поттонэн вырись предприятиос. Кылсярысь, Шаркан РТП-ын умоесь культиваторъёс лэсьто. Бусыосамы 427-ез миым ужаз. Но кивалтӥсез Иван Пчелин верамъя, РТП матысь кусыпъёс возе Ижысь гурт удысъя академиен гинэ. Хозяйствоослэн республикамылэн палэнысьтыз техника басьтэмзы потэ.- Милям кадь предприятиос быдэс Россиын трос ӧвӧл, - шуэ Иван Пчелин. - Огазеяськыса валче ужасалмы ке, кунгож сьӧрын кадь рос-прос техника поттыны быгатысалмы. Эсьма, асьмелэнэз дунтэмгес но усьысал. Но жаляса верано, туннэ эскеремын но ӧвӧл, кыӵе хозяйстволы кыӵе техника кулэ.Елена Фёдорова Туспуктэм: vedomosti.ru  